Βραβείο Καλύτερου Διευθυντή Φωτογραφίας της Ένωσης Κριτικών Κινηματογράφου του Σικάγου

Το Βραβείο Καλύτερου Διευθυντή Φωτογραφίας της Ένωσης Κριτικών Κινηματογράφου του Σικάγου (αγγλ.: Chicago Film Critics Award For Best Cinematography) είναι μία από τις πολλές κατηγορίες που απονέμονται από την Ένωση Κριτικών Κινηματογράφου του Σικάγου (CFCA), μια ένωση επαγγελματιών κριτικών κινηματογράφου, οι οποίοι εργάζονται σε έντυπα, ραδιοτηλεοπτικά και ηλεκτρονικά μέσα, με έδρα το Σικάγο.  Από τα 3α Βραβεία της Ένωσης Κριτικών Κινηματογράφου του Σικάγο του 1990, το βραβείο απονέμεται ετησίως.  Ωστόσο δεν υπάρχουν διαθέσιμες υποψηφιότητες από το 1991 έως το 1994. Το πρώτο Βραβείο Καλύτερης Φωτογραφίας απονεμήθηκε στον Ντιν Σέμλερ για το έργο του στο Χορεύοντας με τους λύκους. Ο πιο πρόσφατος αποδέκτης αυτού του βραβείου είναι ο Τζόμο Φρέι για το Nickel Boys. 

Ο Ρότζερ Ντίκινς είναι ο διευθυντής φωτογραφίας με τις περισσότερες υποψηφιότητες (13). Αυτές έχουν οδηγήσει σε περισσότερες νίκες (4). Ο Εμάνουελ Λουμπέζκι έχει επίσης τέσσερις νίκες, αλλά από οκτώ υποψηφιότητες. Ο Ρόμπερτ Ρίτσαρντσον έχει οκτώ υποψηφιότητες, οι οποίες έχουν οδηγήσει σε δύο νίκες. Άλλοι αξιοσημείωτοι επιτυχόντες είναι ο Γιάνους Καμίνσκι (9 υποψηφιότητες, 1 νίκη), ο Μάικλ Μπάλχαους (4 υποψηφιότητες, 1 νίκη) και ο Ροντρίγκο Πριέτο (4 υποψηφιότητες, 1 νίκη). Επίσης επτά διευθυντές φωτογραφίας έχουν προταθεί πολλές φορές, αλλά δεν έλαβαν ποτέ το βραβείο. Σε αυτούς περιλαμβάνονται οι Κόνραντ Χολ, Ρόμπερτ Έλσγουιτ, Κλαούντιο Μιράντα και Λούκας Ζαλ. Η Μάντι Γουόκερ ήταν η πρώτη γυναίκα που έλαβε υποψηφιότητα για το βραβείο. Τα 16α Βραβεία της Ένωσης Κριτικών του 2003 είδαν και τους 15 διευθυντές που εργάστηκαν στο Winged Migration να είναι υποψήφιοι για την κατηγορία Καλύτερης Φωτογραφίας, ενώ τα 17α Βραβεία του 2004 ήταν τα πρώτα που κατέληξαν σε ισοβαθμία. 

Το 2007, ο Ντίκινς έλαβε δύο υποψηφιότητες για το έργο του στις ταινίες Η δολοφονία του Τζέσε Τζέιμς από τον δειλό Ρόμπερτ Φορντ και Καμιά Πατρίδα για τους Μελλοθάνατους, την πρώτη φορά που ένας διευθυντής φωτογραφίας προτάθηκε δύο φορές μέσα σε ένα χρόνο. 
 Παραπομπές 

 Εξωτερικοί σύνδεσμοι 



Κατηγορία:Βραβεία της Ένωσης Κριτικών Κινηματογράφου του Σικάγου